

המכללה לביטחון לאומי

עבודות שנתיות

תקצירים ומפתחות

מחזור מ"ו 2018-2019

**יוני 2019**

**תוכן עניינים**

חלק א: עבודות שנתיות במחזור מ"ו: מבט כללי

חלק ב: רשימת העבודות לפי א"ב

חלק ג: התקצירים

חלק ד: רשימת העבודות באנגלית ותקצירים נבחרים

**Part I: General View of Annual Works in 46th class**

This abstract booklet summarizes some of the research activities carried out by participants in the 36th National Security College in 2018-2019. The booklet contains abstracts of 42 works. Each abstract contains a brief explanation of the subject and its recommendations, key words, selected items for reading from the bibliography.

What do senior Israeli officials write about? What is the range of topics? What are the most cited sources? Is there a connection between organizational affiliation and research? These questions are important to answer because they look at the writing of senior officials and constitute an important part of the organizational knowledge that they preserve for future generations.

All of the works mentioned in this booklet are in the database of works by the IDF at the site of the military colleges, as well as in the database of the learning center for senior managers who have been working for the past 25 years..

The most cited source in the bibliography lists is the "IDF strategy," according to which the author is the chief of staff (former) Gadi Eisenkott, followed by Dima's book "Strategic Culture and Military Innovation" (2012). The two most mentioned journals are the journal Systems and the journal between the poles (in this order).

In contrast to life expectancy, which is higher for women than for men, this is not the case for the average number of pages in annual work in cycle M. Men write more and more international participants, while the longest work written this year has 212 pages and the shortest total of 53 pages. Of the total work of participants is 88:

link distinct There exists between the subjects of the work and the organizations from which the participants arrive. In other words, military personnel write about military affairs, the police about the police, the Prisons Service on the IPS, and anyone who comes from the legal world writes about legal aspects.

Dr. Anat Chen, an international information officer

**חלק ב: רשימת העבודות השנתיות של משתתפי מחזור מ"ו**

| **מס'** | **שם** | **כותר** |
| --- | --- | --- |
| **1** | אל"מ אלמוג חן | הקמת שדה תעופה בינלאומי בישראל בראי הביטחון הלאומי |
| **2** | אל"מ אלמקייס יהודה | בינה מלאכותית בצה"ל |
| **3** | ד"ר ארגוב איל | אתגר שילובם של גברים חרדים בשוק העבודה |
| **4** | סא"ל בומנדיל סמואל | תהליכי ייחוס והצדקה בשירות העצמי המוסרי בקרב חיילים בפעילות ביטחון שוטף |
| **5** | אל"מ בירן גלעד | למידה ישראלית מהניסיון הסובייטי בבנייתו והפעלתו של מערך אסטרטגי להגנה כנגד טילים 1991-1945 |
| **6** | אל"מ בן עזרא יריב | השפעת המצב החברתי כלכלי על הטרור וההתקוממות האזרחית באזור יהודה ושומרון 2018-1993 |
| **7** | אל"מ בריקמן מירב | "כלכלה משתפת" כפלטפורמה לגמישות והתייעלות לוגיסטית ומשאבית בצה"ל |
| **8** | סא"ל גולדשמידט מאיה | מעמד משרתי הקבע וזכויותיהם – היבטים משפטיים |
| **9** | סא"ל דה-פז ענבל | בחינה מחודשת של האיסור על התארגנות משרתי הקבע בצה"ל לאור תהליכים עכשוויים |
| **10** | דיין אופיר | השפעת מערכת "כיפת ברזל" על היבטים מרכזיים בבטחון הלאומי של מדינת ישראל |
| **11** | ד"ר הררי רונן | היבטים בהקמת כור כוח גרעיני במדינת ישראל בדגש על בעלי עניין |
| **12** | אל"מ ואך יהודה | גדרות הביטחון: מגידור לביצור  מבט רב תחומי על תופעת הגדר בגבולותיה של ישראל |
| **13** | חדד יגאל | אמצעי לחימה ונשק בלתי חוקי במגזר הערבי כאיום על הביטחון הלאומי |
| **14** | אל"מ חנונה שי | מהפכת המידע (ביג דאטה ובינה מלאכותית) בשירות המדינה |
| **15** | אל"מ טייב שי | בין "אתוס הלוחם" להבטחה הטכנולוגית – המרכיב האנושי במהפכה הרביעית בעניינים צבאיים (Rma 4.0) |
| **16** | אל"מ טישלר עומר | ניתוח הפערים בממשק שבין חיל האוויר ואמ"ן בזירה הצפונית, במיקוד למערכה רחבה |
| **17** | אל"מ ינאי מנור | ההשלכות של היערכות סוריה להגנה בגבולותיה והמשמעויות לצה"ל  2018-2011 |
| **18** | ישראלי צביקה | "מרכיב ההשפעה בלחימה הרוסית" |
| **19** | אל"מ כהן איציק | בחינת המגמות בהשתנות האזורית והפנימית בירדן בראי פוטנציאל השפעותיה על מדינת ישראל |
| **20** | כליף אייל | הפוטנציאל הגלום בהתערבות הממשלתית בתחרות בחו"ל שבין היצואנים הביטחוניים, עבור הביטחון הלאומי של מדינת ישראל |
| **21** | אל"מ לוי גיא- חיל הים | השלכות אפשריות של המעורבות הסינית בהקמתו ובהפעלתו של נמל המפרץ בחיפה על ביטחונה הלאומי של מדינת ישראל |
| **22** | אל"מ לוי גיא, חיל היבשה |  |
| **23** | לוף אליעז | מי הזיז את התותח שלי?  שינויים בהסדרים הבינלאומיים לפיקוח על סחר בנשק וציוד ביטחוני |
| **24** | אל"מ מדנס אלון | המערכה הדמוגרפית הפלסטינית בשטחי C וביטויה בשטח אש 918 |
| **25** | מדמוני הדס | "אמון הציבור" במשטרת ישראל- התפיסה הארגונית ומימושה בין השנים  2004- 2018 |
| **26** | אל"מ נתנס יאיר | הרלוונטיות של מערך המילואים לנוכח אתגרי השעה |
| **27** | פאר קובי | שימור כוח אדם אקדמי מדעי טכנולוגי- צבאי על ידי צה"ל, כמכפיל כוח בביטחון הלאומי של מדינת ישראל |
| **28** | פרידלר דרור | שילוב בינה מלאכותית בתהליכי קבלת ההחלטות ברובד האסטרטגי והאופרטיבי בזרועות הביטחון בישראל |
| **29** | אל"מ רבן חיים | תוכנית "מקצוע לחיים":  השפעות והזדמנויות |
| **30** | רפלד אסף | משבר הדיור כהזדמנות לתיקון חברתי |
| **31** | שי דגנית | חוק היועמ"שים ומינוי משנים למנכ"לים כחריגים לשיטת המינויים בשירות המדינה |
| **32** | שי לבנה | השפעת החלטת בג"ץ בנושא שטח המחיה לאסירים על מדיניות הענישה בישראל |
| **33** | שני רחל | גבולות אחריות מדינת ישראל בטיפולה בישראלים שנקלעו למצוקה מחוץ לגבולותיה |
| **34** | סא"ל שפירא שחר | קידום מודעות הבריאות של חיילי החובה בצה"ל כחיזוק לביטחון הלאומי של מדינת ישראל |
| **35** | שפשק מיכאל | "היעדר תפיסה סדורה בפיתוח הקצונה הבכירה והשפעות פער זה על בניין הכח" |
| **36** | Biajal Raju | The Rohingya Crisis in Myanmar and Its Impact on India's National Security |
| **37** | Harrer Klaus | Israel's new strategic importance: A chance to upgrade Israel's relations with the North Atlantic Treaty Organization (NATO) and the Euro-Atlantic community |
| **38** | Lemyre Patrick | Canadian Immigration policies and National Security: Perceived liberalism hiding pragmatism |
| **39** | MacCutcheon Seth | The United States' Counter to Russian Expansionism in the Middle East |
| **40** | Priest James | Antisemitism in the United Kingdom and its relevance to Israel |
| **41** | Teng Shin Fong | Social Resilience- Comparisons between the State of Israel and Singapore |
| **42** | Zaniboni Eros | The F-35: innovative and strategic component of Israeli and Italian National Security |

**חלק ג: תקצירים**

**בינה מלאכותית בצה"ל**

**יהודה אלמקייס**

מטרת עבודה זו היא לבחון כיצד ניתן לקדם את שילובה ומיצויה של הבינה המלאכותית בצה"ל בהינתן תהליכי וגופי בניין הכוח הפועלים כיום לרשות צה"ל. העבודה משתמשת בבינה המלאכותית ככלי עכשווי ורלוונטי המאפשר בחינה ביקורתית ומעמיקה של מנגנוני בניין הכוח העומדים לרשות צה"ל. בעבודה זו, הבינה המלאכותית איננה המטרה אלא אמצעי בעל פוטנציאל מהפכני העשוי ונכון שישרת את מטרת צה"ל בניצחון על האויב.

**מילות מפתח**: בינה מלאכותית, טכנולוגיה צבאית, מהפכה טכנולוגית, טכנולוגיה, חדשנות צבאית

**פריטים מומלצים לקריאה מתוך הביבליוגרפיה בנושא בינה מלאכותית:**

שורש דוד, אסטרטגיה בעידן הבינה המלאכותית, **בין הקטבים**, גיליון 18, 147-119.

כספי-שבת טל וגליק אור, מהפכת המידע בעולם המבצעי הרב-זרועי בצה"ל, בין הקטבים, גיליון 18, עמ' 52-31.

מורד סיגל וברק מירי, יישומי ענן כאמצעי לזיהוי מיומנויות המאה ה- 21, אמת אביב: האוניברסיטה הפתוחה, 2013.

וירקוטיס נאדין וקליין הדס, בינה מלאכותית בתחום אבטחת הסייבר, סייבר, מודיעין ובטחון, כרך 1, גיליון 1, עמ' 112-97, 2017.

פאגלין גיא, "מרוץ החידוש: טכנולוגיות מסחריות וצבאיות באמצעי לחימה – נקודת האיזון המתאימה", המכללה לביטחון לאומי ואוניברסיטת חיפה, 2018.

**אתגר שילובם של גברים חרדים בשוק העבודה**

**איל ארגוב**

**בתחום החינוך, מוסמכת המדינה ואף חייבת לדאוג להקניית ערכי יסוד בחינוך לכל ילד באשר הוא, כדי להכשירו לקראת חייו הבוגרים ולאפשר לו למצות את אישיותו ואת יכולותיו בחברה". (בג"ץ 4805/07)**

עבודה זו עוסקת באחד מהאתגרים המקרו-כלכליים הגדולים העומדים בפני המשק הישראלי: טיפול בתת-תעסוקה של גברים חרדים בשוק העבודה הישראלי. נכון לשנת 2019 שיעור התעסוקה של גברים חרדים הוא מהנמוכים במשק הישראלי וגם אלה שעובדים מתוך קבוצה זו עושים זאת במשרות חלקיות**. לתת התעסוקה של גברים חרדים יש השפעה על החברה הישראלית כולה.** העבודה מונה את הסיבות לתת התעסוקה בחברה החרדית, ועל התמורות והשינויים החלים בחברה זו.

**העבודה מציעה מספר צעדי מדיניות לצמצום תת התעסוקה של החברה החרדית הכוללים**: שינויים במערכת החינוך וההשכלה במגזר זה, שינוי בהיקף ובאיכות לימודי הליבה, הוספת כלים לתמיכה בסטודנטים חרדים והרחבה של תוכניות לימוד המותאמות לצרכי החברה החרדית.

**מילות מפתח:** חרדים, תעסוקה, חינוך, לימודי ליבה, חסמי תעסוקה, תת-תעסוקה, חוק הגיוס, חוק 2008, גיוס חרדים

**5 פריטים מומלצים לקריאה מתוך הביבליוגרפיה:**

**זיכרמן חיים, שחור כחול לבן: מסע אל תוך החברה החרדית בישראל, ידיעות ספרים, 2014**

**כהן בצלאל, מצוקה ותעסוקה בחברה החרדית – מבט מבפנים, מכון פלורסהיים למחקרי מדיניות, ירושלים, 2005**

**לאו משה... תורתם אפלייתם, 2018**

**מלאך גלעד... המכון הישראלי לדמוקרטיה**

**פייראיזן צביקה, גיוס המגזר החרדי**

**למידה ישראלית מהניסיון הסובייטי בבנייתו והפעלתו של מערך אסטרטגי**

**להגנה כנגד טילים (1993-2018)**

**גלעד בירן**

**"איזה החכם? הלומד מכל אדם, שנאמר מכל מלמדי השכלתי (משנה, אבות, ד, א)**

מאז שנות השמונים ישראל מפתחת תוך שיתוף פעולה הדוק עם ארצות הברית מערך הגנה רב שכבתי כנגד האיומים תלולי המסלול. עבודה זו סוקרת את ההתפתחות של איום הטילים וההגנה נגד טילים. נקודת המוצא של העבודה שישראל יכולה ללמוד ממדינות אחרות וביניהן ברית המועצות. למרות ההבדלים בין ההגנה כנגד טילים שהתפתחה בברית המועצות בתקופת המלחמה הקרה לבין ההגנה כנגד איומי תלולי מסלול על מדינת ישראל בימינו, ניתן עדיין ללמוד ולהפיק לקחים רלוונטיים מהניסיון הסובייטי בהגנה כנגד טילים להגנה האקטיבית בישראל.

העבודה מצביעה על כך שיש קושי בעולם בכלל ובצה"ל בפרט ללמוד מצבאות זרים. בכדי ללמוד מצבא זר באופן מושכל נדרש לבחון את מקורות הלמידה על פי הפרמטרים הבאים: בתחום המבצעי מה מידת הדמיון בין הבעיות המבצעיות של צה"ל לעומת הצבא שממנו למדים. בתחום של תהליכי בניין הכוח: מה הדמיון הארגוני בין הצבאות ובתחום הטכנולוגי מה הדמיון או השוני במערך הנשק.

**מילות מפתח:** הגנה נגד טילים, לוחמה אווירית, ארטילריה, למידה והפקת לקחים.

**פריטים מומלצים מתוך הרשימה הביבליוגרפית**:

חושן גדעון (2017). ' מאחורי הקליעים' - העוצמה הארגונית שמאחורי העוצמה

האווירית, בין הקטבים, גיליון 12-11, עמ' 209-199.

פינקל מאיר, שמיר איתן, ממי צריך צה"ל ללמוד?, מערכות 433, עמ' 35-28.

צ'רצ'יל וינסטון ס', (1961). מלחמת העולם השנייה: ניצחון וטרגדיה , כרך 6 , עם הספר, 1961

**השפעת המצב החברתי כלכלי על הטרור וההתקוממות האזרחית באזור יהודה ושומרון 1993-2018**

**יריב בן עזרא**

**"אני לא חושב שאנו צריכים לשלוט בעם אחר ולנהל את חייו. אני לא חושב שיש לנו את הכוח לזה. זהו נטל כבד מאוד על הציבור וזה מעורר בעיות מוסריות ובעיות כלכליות כבדות" (אריאל שרון, 2003**).

עיסוקה של עבודה זו בבירור השפעת המצב החברתי כלכלי על הטרור וההתקוממות העממית באזור יהודה ושומרון בשנים 2018-1993 . על פי הנתונים המוצגים בעבודה ניתן לראות כי מצבה של הרשות הפלסטינית החמיר בהיבט הכלכלי והחברתי מאז שנת 2015. השכר הממוצע החודשי ברשות הפלסטינית הוא נמוך ועומד על 2449 שח לחודש. שיעור האבטלה במגמת עלייה וגוברת התלות במדינת ישראל בהיבט הכלכלי. מבחינה חברתית מדובר על אוכלוסייה החיה תחת כיבוש משנת 1967. תחושת הביטחון האישי נמצאת במגמת ירידה. כל אלה עלולים להביא להתפרצות שאיתה תצטרך ישראל להתמודד. מדינת ישראל יכולה וצריכה להשפיע על מרכיבים ב"מרקם החיים" ועל המצב הכלכלי ברשות מתוך אינטרס לאומי-בטוחני שלה.

ההמלצות לטווח הקצר הן: צמצום החיכוך עם צה"ל, שימור מרקם החיים, הורדת סוגיית אלאקצה מסדר היום, המשך תאום מול מנגנוני הביטחון ובידול בין הגדה ועזה.

הטווח הרחוק ההמלצות הן: התמודדות עם זרמי עומק והרחבת "סל הכלים" באמצעות יצירת אופק מדיני, כלכלי וחברתי. שינוי מדיניות בהעסקת פועלים והיתרים, שיפור הכלכלה, התמקדות בדור הצעיר ופיתוח תשתיות.

**מילות מפתח:** יהודה ושומרון, חוסן חברתי, התקוממות, טרור

**פריטים מומלצים מתוך הביבליוגרפיה:**

אריאלי, שאול, גבול בינינו וביניכם: הסכסוך הישראלי פלסטיני והדרכים ליישובו, תל אביב: ספרי עליית הגג, 2013.

בר סימן טוב, יעקב, הסכסוך הישראלי פלסטיני מתהליך שלום לעימות אלים

2005-2000, ירושלים: מכון ירושלים לחקר ישראל, 2005.

זעירא, יוסף, כלכלת ישראל, תל אביב: ידיעות אחרונות, 2018.

**"כלכלה משתפת" כפלטפורמה לגמישות והתייעלות לוגיסטית ומשאבית בצה"ל**

**מירב בריקמן**

מטרת העבודה היא למפות ולנתח את הפוטנציאל הגלום בשימוש בכלכלה משתפת בצה"ל ולבחון את ישימות התפיסה לאור מאפייני התרבות הארגונית הצבאית ואילוצים נוספים הייחודיים למערכת זו.

מילות מפתח: כלכלה שיתופית, כלכלה משתפת, גלובליזציה, משאבים כלכליים, לוגיסטיקה, יש עוד.

פריטים מומלצים מתוך הביבליוגרפיה:

בנאי, ב. (2008). המשמעות הנובעת מהפעלת עיר הבה"דים בשיטת BOT , צה"ל: עבודת גמר- המכללה לביטחון לאומי.

לחמן-לזר, נ, אלמוג-בר, מ, ושמיד ה. (2013). שותפויות בין מגזריות – גישות תיאוריות וממצאי מחקר, ירושלים: האוניברסיטה העברית.

יובל, ס. (2017). כלכלה משתפת בתשלום (כמ"ב) לעומת כלכלה סולידרית, מרכז השל לקיימות,

לחמן-לזר, נ, אלמוג-בר, מ, ושמיד ה. (2013). שותפויות בין מגזריות – גישות תיאוריות וממצאי מחקר, ירושלים: האוניברסיטה העברית.

**מעמד משרתי הקבע וזכויותיהם – היבטים משפטיים**

**מאיה גולדשמידט**

"משרתי הקבע כל הזמן בחוסר ודאות, אין שום דבר קבוע בעבודה שלהם, לא אורך שירות ולא פנסיה. זה שקוראים לזה אנשי קבע, זה משהו שמשקף מציאות שכבר לא קיימת" (שי לוי, מחאת משרתי הקבע).

העבודה בוחנת את מעמדם המשפטי של משרתי הקבע, ודנה בשאלה מהי הדרך המשפטית הנכונה והיעילה לטיפול בענייני פיטורין, שכר וזכויות נוספות המתעוררים אגב שירות הקבע. במעמדם של משרתי הקבע חלו שינויים ותמורות. הדימוי של משרתי הקבע מתערער והצגתם בתקשורת באופן לא מחמיא כ"אוכלי חינם" על חשבון הקופה הציבורית שוחקת את מעמדם ומציבה קשיים מעבר לאלה הקיימים. העבודה מצביעה על שלוש גישות ביחס למעמדם המשפטי של משרתי הקבע: גישה הטוענת כי בין משרת הקבע למדינה אין כל יחס חוזי. גישה שנייה אומרת שאמנם משרת הקבע הוא לא "עובד" אבל יש בינו ובין המדינה יחסים חוזיים המוסדרים במסגרת דיני חוזים. והגישה השלישית רואה במשרתי הקבע עובדים לכל עניין ודבר שיש להחיל עליהם את דיני העבודה. בסיכום העבודה מובאות חלופות והמלצה להעברת הטיפול המשפטי במשרתי הקבע לסמכות בית הדין הצבאי.

**מילות מפתח**: מעמד משרתי הקבע, תנאי שירות, צבא הקבע, יחסי עובד מעביד.

**5 פריטים מומלצים לקריאה מתוך הביבליוגרפיה:**

גיא דוידוב "פרשנות תכליתית בדיני עבודה: מיהו עובד" ספר סטיב אדלר, 2016 , עמ' 261.

גיא זיידמן ואיל רז "מעמדו של משרת הקבע כעובד בצה"ל" עיוני משפט כג (תש"ס), עמ' 291.

גיא מונדלק "יחסי עבודה בעידן של תמורות" נייר עמדה, המכון הישראלי

לדמוקרטיה, 2004 .

יגיל לוי "הצבא ושוק העבודה – המודל התיאורטי וההשלכה הישראלית" סדרת

ניירות מחקר במנהל ומדיניות ציבורית, נייר מחקר מס' 1, ספטמבר 2005.

רוני טמיר ,"בין ייצוב המערכת לערעור הפרט - מנקודת המבט של משרתי הקבע" מערכות 473 , 2017 , עמ' 39.

**בחינה מחודשת של האיסור על התארגנות משרתי הקבע בצה"ל לאור תהליכים עכשוויים**

**סא"ל ענבל דה-פז**

**"גם במטה יש קרבות" מתוך קבוצת הפייסבוק "אשת חיל"**

עבודה זו בודקת מגמות עכשוויות בסוגיית זכות ההתארגנות של משרתי הקבע. במשך שנים רבות הייתה קיימת תפיסה שהקניית זכות התארגנות למשרתים בארגונים הביטחוניים תוביל לפגיעה ביטחונית. ולכן נשמר סטטוס קוו בעניין האיסור על זכות ההתארגנות בין המשרתים בארגונים אלה ובין המדינה.

כיום, מתפתחים תהליכים שונים היכולים להביא לכרסום בהקיפו של האיסור על זכות ההתארגנות בצה"ל ובגופים נוספים. לאורך השנים נפגם מעמדם והורעו תנאי העסקתם של משרתי הקבע וזאת מבלי שנשמע קול מחאה מצידם. מצב זה מחייב לבדוק הן את ההגנות הקיימות למשרתי הקבע מפני פגיעה בזכויותיהם וכן את הצורך בהגנות נוספות. ומנגד יש גם לקחת בחשבון שפגיעה מתמשכת במעמד משרתי הקבע עשויה להביא לאובדן האמון שלהם בפיקוד ולחפש חלופה אחרת לייצוג תביעותיהם.

**מילות מפתח:**

התארגנות עובדים, צבא הקבע, מעמד משרתי הקבע, יחסי עובד מעביד, שביעות רצון העובדים, זכויות עובדים, ארגוני עובדים.

**5 פריטים מומלצים לקריאה מתוך הביבליוגרפיה:**

אדלר, סטפן, "התארגנות עובדים בישראל: מגמות, היבטים משפטיים ומדיניות" בתוך ספר אלישבע ברק-אוסוסקין, (עורך: סטפן אדלר, יצחק אליאסוף ואחרים), ירושלים: האוניברסיטה העברית, (2012). עמ' 562-517 .

אופק-גנדלר, חני, "התארגנות חיילים – האם בשלה העת לתמורה בישראל?", משפט וצבא י"ט, (2007), עמ' 178-117 .

גנאינסקי, ניר, מעמדה החוקתי של זכות השביתה, תל אביב: אלון הוצאה לאור, (2014).

דנון, איריס, חשיבותה של "הגמישות התעסוקתית" לשימור יעילותו של צה"ל, עבודת גמר- המכללה לביטחון לאומי, (2014).

לב און, אזי, פדן וקרזי פסלר, וכן טל פבל, "המחאה החברתית והרשתות החברתיות: מהעולם המקוון לעולם הממשי ובחזרה", מרכז המחקר והמידע של הכנסת, (2012).

**השפעת מערכת "כיפת ברזל" על היבטים מרכזיים**

**בביטחון הלאומי של מדינת ישראל**

**אופיר דיין**

**"כיפת ברזל הפכה למותג, המצאה וגאווה ישראלית, מגן למדינה וסיפור הצלחה כלכלית עם תהודה עולמית" (גוזלי, 2018)**



בשנת 2011 נכנסה לשימוש מבצעי מערכת כיפת ברזל. המערכת זוכה להערכה רבה לא רק בתוך הצבא אלא גם בקרב העולם האזרחי. לצד זה החלו להתעורר גם קולות ביקורתיים המערערים על מערכת כיפת ברזל הן מהבחינה הטקטית והן מהבחינה האסטרטגית. נשאלת השאלה כיצד השימוש במערכת כיפת ברזל משפיע על מקבלי ההחלטות. העבודה בוחנת את ההשפעה הרחבה שיש למערכת כיפת ברזל על כל מרכיבי הביטחון הלאומי. בעיקר מבקשת העבודה לחשוף את ההשפעות הנסתרות מן העין שהן פועל יוצא מקיום המערכת. בין שההשפעות הן מכוונות ובן שהן בלתי מכוונות.

**מילות מפתח**: כיפת ברזל, הגנה מפני טילים, ארטילריה, צה"ל- ארטילריה

**מקורות מומלצים לקריאה על כיפת ברזל:**

לנדאו & ברמנט, א' ו'. (2015). "כיפת ברזל" - ההגנה מפני טילים בתפיסת הביטחון הישראלית. המכון למחקרי בטחון לאומי, אוניברסיטת תל אביב.

פינקל, מ'. (2015). כיפת ברזל - קו מז'ינו החדש? מערכות, גליון 461 , עמ' 16-11.

צימבלר, ת'. (2018). בחינה ביקורתית של תפיסת ההגנה כנגד נשק תמ"ס. עבודת גמר- המכללה לביטחון לאומי.

**היבטים בהקמת כור כוח גרעיני במדינת ישראל**

**בדגש על בעלי עניין**

**רונן הררי**



ישראל כמו מדינות אחרות התחייבה להפחית את זיהום האויר. אחד ממקורות הזיהום העיקריים הוא ייצור אנרגיה חשמלית. לאנרגיה זו יש תחליפים. הגז הטבעי למשל נחשב מקור אנרגיה זול ונקי יחסית והוא מספק לתקופה הקרובה פתרון טוב כ"דלק מבער" עד שטכנולוגיות אחרות יבשילו וישתכללו. אחת האלטרנטיבות לגיוון במקורות החשמל היא בנייה של כור כוח גרעיני. סוגיה זו נמצא על סדר היום של משק האנרגיה בישראל. בעבודה מוצגים השיקולים להקמת תכנית לאנרגיה גרעינית. ליבת העבודה הינו סקר הבוחן את מעורבות בעליי העניין וכן בדיקת דעת הקהל בנושא זה.

מהעבודה עולה שחשוב לקיים שיח ציבורי לפני ההחלטה על הקמת תחנת כוח גרעינית.

**מילות מפתח**:

**5 פריטים מומלצים לקריאה מתוך הביבליוגרפיה:**

א. אהרון, ל. אפשטיין, י. ירימי, מ. חוש ונ. חריט. עמדת הציבור ביחס להקמת תחנת כוח גרעינית בישראל לאור ההתרחשויות הגיאופוליטיות שאירעו בתחום הגרעין בשנים האחרונות, תשע"ו (2016).

גרשון גרוסמן, טל גולדרט ואחרים, תחנת כוח גרעינית בישראל, פורום האנרגיה של מוסד שמואל נאמן, הטכניון, 2/2012.

יעל פרג, נועם סגל ואיתן קוכמן, שילוב אנרגיה גרעינית בתמהיל הדלקים העתידי בישראל: מה מבין, יודע וחושב הציבור? , משרד האנרגיה, יולי 2018.

**גדרות הביטחון- מגידור לביצור:**

**מבט רב תחומי על תופעת הגדר בגבולותיה של ישראל**

**יהודה ואך**

**"הקלישאה אומרת ש"לאסקימוסים יש עשרות מילים לענייני שלג ולבדואים עשרות מילים לענייני גמלים. לנו יש מילים רבות, מעל לצורך סביר, לכל הקשור בגבול" (רוביק רוזנטל).**



גדרות הפכו להיות רכיב משמעותי בנוף הישראלי ויש להן השפעה על כל תחומי החיים ועל כל מרכיבי הביטחון הלאומי. סוגיית הגדר תופסת מקום מרכזי בשיח המבצעי והאזרחי ולכן היא קודם כל מחייבת המשגה. הגדרות מהווים היום קו גבול שהוא לא רק מחסום פיזי אלא גם מחסום תודעתי. העבודה עוסקת בהשפעות הרחבות שיש לבניית גדרות לאורך הגבולות על תפיסת ההגנה של צה"ל ועל המפקדים הפועלים בגזרת הגדר.

מבחינה תודעתית הגדר צריכה לתפקד כאלמנט "קשיח-שקוף". עבור הצבא הגדר צריכה להיות שקופה בעוד שעבור מי שלא צריך לעבור דרכה היא צריכה להיות קשיחה ואטומה.

תהליך בניית הגדר למול תהליך בניית תפיסת הביטחון צריך להיות כזה שקודם בונים תפיסה ורק אז בונים גדר. כיום נדמה שהמצב הפוך. בתוך תפיסת ההגנה סביב הגבולות הגדר צריכה לחזור ולתפוס את מקומה המתאים. על הגדר להיות חלק משלים בתפיסת ההגנה. היא אמצעי ולא מטרה.

**מילות מפתח**: גדר הפרדה, גדרות ביטחון, ביצור, קו מז'ינו, קו בר לב, הגנה פאסיבית, הטיות, מחסום, טרור

**מקורות מומלצים לקריאה על הגדר:**

אריאלי, ש'. (2018). כל גבולות ישראל- מאה שנים של מאבק על עצמאות, זהות

התיישבות וטריטוריה. תל אביב: ידיעות ספרים.

הכהן, גרשון. (2018). הגדר – הונאה פוליטית במסווה של צורך בטחוני, בתוך: גדר ההפרדה: גבול מדיני במסווה בטחוני, (עמ' 24-13). רמת גן: מרכז בס"א, בר אילן.

ורשבסקי, מ' (2002). על הגבול. ירושלים: הוצאת כרמל

טאלב, נ'. (2009). הברבור השחור: השפעתן המטלטלת של הבלתי צפוי על הכלכלה והחיים. תל אביב: דביר

יזרסקי, ר'. ( 2017). עצור - אין גבול! : על גבולות והיעדרם, ישראל 2017 . ראשון לציון: ידיעות ספרים.

לידל הארט, ב' ה'. (1985). מדוע איננו לומדים מן ההיסטוריה, משרד הביטחון: הוצאת מערכות.

**אמצעי לחימה ונשק בלתי חוקי במגזר הערבי**

**כאיום על הביטחון הלאומי**

**יגאל חדד**

**"לגבר צריך להיות שפם ורובה כדי שיראו שהוא גבר" (סלים גומד, 2018)**



בשנים האחרונות ניכרת מגמה של **החמרה בהיקף ההחזקה והשימוש בנשק בלתי חוקי בחברה הערבית**. העבודה בוחנת את מאפייני התופעה. לאחרונה קיים שימוש בנשק בלתי חוקי שהוחזק על רקע פלילי לביצוע פיגועי טרור. הדוגמאות הבולטות היו הפיגועים בדיזינגוף (2016) בחיפה ובהר הבית (2017). כמו כן קיים שימוש בתשתית פלילית לצורך פעילות חבלנית.

**מתוך הממצאים שהוצגו בעבודה עולות המסקנות הבאות**: ההיקף המתגבר של החזקה ושימוש בנשק בלתי חוקי הוא חלק מתמונה רחבה יותר של הסלמה באלימות בחברה הערבית. האלימות הגוברת יוצר ביקוש לנשק הן אצל העבריינים והן באוכלוסייה הערבית הנורמטיבית הזקוקה לנשק לצורכי הגנה. הזמינות הגבוהה של נשק בלתי חוקי מגבירה את הסיכון לביצוע עבירות פליליות ופיגועי טרור. הטרור ההשראתי משתמש בנשק הלא חוקי הנמצא בידי האוכלוסייה הערבית. משום כך מדובר בתופעה המהווה איום ממשי על הביטחון הלאומי של מדינת ישראל.

**מילות מפתח בעבודה**: נשק, אלימות, פשיעה, עבריינות, משילות במגזר הערבי, גניבות נשק, ייצור נשק בלתי חוקי, אכיפה, טרור הזאב הבודד, מערכות מורכבות

**5 פריטים מומלצים מתוך הביבליוגרפיה**:

לרנאו חגית, **עבריינות ואכיפת חוק**, פרדס הוצאה לאור, 2016

ליטמנוביץ יעל ובאדי חסייסי, **חתירה למגע אחר: שיטור החברה הערבית בישראל**, האוניברסיטה העברית ירושלים ומשטרת ישראל, 2017

שוחט ליאור, **המשילות והשלכותיה על הביטחון הלאומי**, הרצליה: המרכז לחקר אסטרטגי ולמדיניות, 2007

נוהאד עלי, **אלימות ופשיעה בחברה הערבית בישראל: קונספירציה ממסדית או פשיעה תרבותית**, חיפה: אוניברסיטת חיפה, 2014

מזלי רלה, **לא נצור: נשק קל במרחב האזרחי**, תל אביב: אשה לאשה – מרכז פמיניסטי, 2014

**מהפכת המידע (ביג דאטא ובינה מלאכותית) בשירות המדינה**

**שי חנונה**



העולם בו אנו חיים נמצא בעיצומה של מהפכת מידע. המידע שנאסף רק בשנה האחרונה גדול יותר מסך כל המידע שנאסף בשנים עברו. אבל האתגרים המשמעותיים הם בהבנת המידע שנאסף, בהפרדת העיקר מהטפל, בפיתוח שיטות עיבוד ומיצוי המידע. למהפכת המידע יש גם סיכונים: ההישענות על מכונה עלולה לייצר תובנות והמלצות שגויות. כמו כן בפרשנות של מידע קיימות הטיות מובנות ומתוכננות. מהפכת המידע יצרה בעיות אתיות שיכולות להביא גם לשימוש לרעה במידע ובטכנולוגיה. המיקוד של העבודה הוא בבחינת הפוטנציאל של "העתקת" היישומים הטכנולוגיים מהעשייה הצבאית-מודיעינית לצורכי שירות בתי הסוהר ובאמצעות כך להציע פתרון לחיזוי וצמצום תופעת הרצידיביזם של אסירים. העבודה בוחנת באיזה אופן ניתן לייצר למידה הדדית ויישום של טכנולוגיות מידע בין מוסדות המדינה השונים הנמצאים בליבו של מעגל הביטחון הלאומי.

**מילות מפתח:**

**5 פריטים מומלצים מתוך הביבליוגרפיה**

הרשקוביץ, ש'. (2019). טכנולוגיות מפציעות ועתיד המודיעין - מחקר עומק. המכון לחקר המתודולוגיה של המודיעין, המרכז למורשת המודיעין, 1-46

שירות בתי הסוהר, מחלקת תכנון ואסטרטגיה מנהל תכנון, אליאב ברמן, דרור ולק. (פברואר 2015). רצידיביזם של אסירים פליליים משוחררי 2008 . רמלה: שירות בתי הסוהר יחידת המחקר.

**בין "אתוס הלוחם" להבטחה הטכנולוגית:**

**המרכיב האנושי במהפכה הרביעית בעניינים צבאיים (Rma4.0)**

**שי טייב**

מטרת העבודה והחקירה בסוגיות אלה הינה הבנת הרקע בו הן צמחו, זיהוי פערי הרלוונטיות ובמידת האפשר חיזוי של התהליכים שצפויים עוד להתרחש וסימון כיווני פעולה אפשריים להתמודדות עמם – זהו צורך השעה.

**פריטים מומלצים לקריאה מתוך הביבליוגרפיה:**

אורטל, ע., (2016). קץ להדחקה - עידן שישי בלוחמת היבשה, בין הקטבים, גיליון 6, עמ' 144-115.

ברון, א., וולנסי כ., (2010). המהפכה בעניינים צבאיים של הציר הרדיקלי, מערכות, גיליון 432, עמ' 53-40.

דהן, א., (2017). האומץ לתמרן – בחינת חמשת העקרונות שישפרו את התמרון הקרקעי של צה"ל, ויעצימו את הישגיו במלחמה הבאה בעזה ובלבנון, מערכות, גיליון 470 , עמ' 50-57.

הכהן, ג., (2016). המשבר בצבא היבשה, בתוך: אסטרטגיית צה"ל' בראי הביטחון הלאומי, עורך אלרן מ, סיבוני ג., ואחרים (עורכים). הרצליה: המכון למחקרי ביטחון לאומי, עמ' 108-99.

**ניתוח הפערים בממשק שבין חיל האוויר ואמ"ן בזירה הצפונית, במיקוד למערכה רחבה**

**עומר טישלר**

עניינה של עבודה זו הינו ניתוח הפערים בממשק בין חיל האוויר לאגף המודיעין,

במיקוד לזירה הצפונית, בפריזמה של תיאוריית המערכות המורכבות.

**מילות מפתח**: מערכות מורכבות, מערכה רחבה, הזירה הצפונית, תפיסת הפעלה, אסטרטגיית צה"ל, השתנות אזורית, פערים ארגוניים

**פריטים מומלצים לקריאה מתוך הביבליוגרפיה:**

נוה, ש'. (2001). אמנות המערכה, התהוותה של מצוינות צבאית. משרד הביטחון.

עפרון, ר', & יחזקאלי, פ'. (2007). העולם איננו לינארי - תורת המערכות

המורכבות. משרד הביטחון.

טירה, ר'. (יוני 2017). חיל האוויר בסביבה האסטרטגית השלישית . בין הקטבים, עמ' 93- 111

ידלין, ע'. (2011). כח אווירי ומודיעין - לקחי העבר ואתגרי העתיד . בתוך: מגביהים עוף, חיל האוויר - אתגרים ומשימות (עמ' 40 - 50). משרד הביטחון.

כוכבי , א', & אורטל , ע'. (2014). מעשה אמ"ן. בין הקטבים, גיליון מס' 2, עמ' 57-9

**ההשלכות של היערכות סוריה להגנה בגבולותיה**

**והמשמעויות לצה"ל (2018-2011)**

**מנור ינאי**

הערה: העבודה הינה בסיווג "סודי ביותר" ונשמרת בכספת המכללות.

מטרות העבודה הן:

לנתח את לקחי הסורים ממלחמת האזרחים: התובנות מהחשיפה לתורות לחימה שונות (רוסיה, איראן, חיזבאללה); ניתוח הלמידה מהמערכה שישראל ניהלה בשטחה על תפיסת ההגנה בגבולותיה. לנתח את משמעויות השינוי בתפיסת ההגנה בגבולותיה של סוריה על בניין הכוח של צה"ל.

**מילות מפתח**: סוריה, תורות לחימה, חזבאללה, הגנת גבולות, בניין הכוח.

**פריטים מומלצים לקריאה מתוך הביבליוגרפיה:**

עג'מי, פואד, המרד בסוריה, עם עובד ספרית אופקים, 2013.

זיסר, אייל, סוריה: מחאה, מהפכה, מלחמת אזרחים, מרכז משה דיין, 2014.

אדמסקי, דימה, ההתערבות הרוסית בסוריה – משמעויות אסטרטגיות ולקחים מערכתיים, עשתונות, נובמבר 2016.

קם, אפרים, איראן – רוסיה – סוריה: "החוט המשולש לא במהרה ינתק", מזכר 172, INSS, פברואר 2018.

המרכז למודיעין וטרור, מעורבות חזבאללה במלחמת האזרחים בסוריה, יוני 2013.

**"מרכיב ההשפעה בלחימה הרוסית"**

**צביקה ישראלי**

**"מדינה זרה מתכוונת להתערב בבחירות בישראל והיא תתערב. אני לא יודע לומר בשלב זה לטובת או לרעת מי ואני יודע על מה אני מדבר" (נדב ארגמן, ראש השב"כ, 5/1/2019)**

העולם הדיגיטלי והתפתחות הרשתות החברתיות מאפשרים למדינות לפתח יכולות תוך ניצול פרצות על מנת להגיע להשפעה ישירה על האזרחים במדינות יריבות. עולם הסייבר מחייב בחינה מחדש של הפעלת כלים מתחום "לוחמת מידע" כנגד מדינה אחרת. העבודה בוחנת את השימוש שעושה מדינה כמו רוסיה בלוחמת מידע על מנת ליצור השפעה במדינות אחרות. הטענה היא כי רוסיה באמצעים טכנולוגיים מסוגלת להגיע ישירות לכמויות גדולות של אזרחים במדינות אחרות ולהשפיע עליהם למשל בתקופה של בחירות. העבודה מתמקדת בשני מקרי בוחן: ההשפעה הרוסית על מערכת הבחירות בארצות הברית שבסופה נבחר דונלד טראמפ לנשיא וההשפעה הרוסית על משאל העם בבריטניה בנושא היציאה מהאיחוד האירופי.

**מילות מפתח**:

**פריטים מומלצים מתוך הביבליוגרפיה:**

אדמסקי, דימה (2015), אומנות אופרטיבית קיברנטית: מבט מזוית לימודי האסטרטגיה ומפרספקטיבה השוואתית , עשתונות, גיליון מס' 11, המכללה לביטחון לאומי.

גורביץ גור, ברוך (2017) , רוסיה וארה"ב מערכת של משברים ופיוסים, כרמל

**בחינת המגמות בהשתנות האזורית והפנימית בירדן**

**בראי פוטנציאל השפעותיה על מדינת ישראל**

**איציק כהן**

**"עדיף להיות בערך צודק מאשר בטוח טועה" (**ג'ון מיינרד קיינס)

העבודה עוסקת בהשתנות האזורית והפנימית בירדן. המטרה היא לנסות לענות על השאלה מה הם השינויים הפנימיים והחיצוניים המשפיעים על יציבותה של ירדן בעשור האחרון? כמו כן העבודה משרטטת את התרחישים האופציונליים שעלולים להתחולל בירדן ובאזור כולו בתקופה הקרובה. המצב הפנימי בירדן הורע בעשור האחרון הן מבחינה כלכלית והן מבחינה חברתית. תושבי ירדן חווים מדינה ענייה, שיעורי אבטלה גבוהים, מיסים גבוהים ויוקר מחייה.

מבחינה אזורית קיימות שלוש זירות מרכזיות המשפיעות על המצב בירדן: הראשונה המצב המורכב בכל אחת מזירות אלה עולה השאלה האם מדינת ישראל מזהה נכון את המגמות והאם האסטרטגיה שלה כלפי ירדן לוקחת בחשבון התפתחויות אלה.

**מילות מפתח מתוך העבודה:**

סביבה אסטרטגית, גבולות, ירדן, דמוגרפיה

**פריטים מומלצים מתוך הביבליוגרפיה:**

מילר- כתב, אורית, (2016). יחסי ישראל, ירדן וארצות הברית תוך כינון הממשל הצבאי בגדה המערבית, 1967-1974 , עבודת דוקטורט- אונ' בר אילן.

ערן, עודד, (2018). הפליטים הסורים- אתגר פוליטי וכלכלי לירדן, עדכן אסטרטגי, כרך 21, גיליון 3, עמ' 51-62.

שליים, אבי. (2009). המלך חוסיין – ביוגרפיה פוליטית , הוצאת דביר.

שר, גלעד., בן-כליפא, מור. (2018). זעזועים בהסכם השלום בין ישראל לירדן, מבט על, גיליון מס, 1102.

**הפוטנציאל הגלום בהתערבות הממשלתית בתחרות בחו"ל שבין היצואנים הביטחוניים, עבור הביטחון הלאומי של מדינת ישראל**

**אייל כליף**

**"אור השמש הוא חומר החיטוי הטוב ביותר ואור המנורה הוא השוטר היעיל ביותר"**

**(לואי ברנדייס, 1914).**

כמו בכל מדינות המערב ישראל מפעילה רגולציה רבה על הייצוא הביטחוני באמצעות גופים הפועלים לקביעת מדיניות ייצוא. ניתוח המצב הנוכחי מראה כי משרד הביטחון מעודד את התחרות בין התעשיות הביטחוניות לטובת פרויקטים בישראל. התחרות מאלצת את התעשיות להיות יעלות, חדשניות ויצירתיות. אבל כאשר מדובר בייצוא ובשווקי חו"ל התחרות עלולה להפוך להיות פרועה והרסנית כלפי הביטחון הלאומי.

לאור הפוטנציאל הגלום בייצוא הבטחוני של ישראל ההמלצות בעבודה זו הן: לקבוע מהם האינטרסים הביטחוניים שהמדינה רוצה לקדם, לשמר את ההתערבות הממשלתית כפעילות שלטונית לטובת האינטרס הציבורי. מנגד חשובה גם המידתיות. נדרשת מסגרת אתית מוצקה שתסייע למשרד הביטחון כרגולטור לקבל החלטות לטובת הביטחון הלאומי בצורה שקופה.

**מילות מפתח:**

**פריטים מומלצים לקריאה על ייצוא בטחוני:**

ברזילי, ח. (2008), הייצוא הביטחוני של ישראל בעשור האחרון (1998-2007) הגורמים לצמיחתו, גלילות: המכללה לביטחון לאומי.

חניה, נ. (2016), תמורות במערכת הפיתוח והייצור הביטחונית ישראלית ומידת התאמתה לעידן הנוכחי, בין הקטבים, גליון 6, עמ' 88-39.

כץ י. ובוחבוט א. (2017), קוסמי הנשק- כיצד הפכה ישראל למעצמת העל של חדשנות צבאית, מודיעין: כנרת זמורה ביתן מוציאים לאור.

**השלכות אפשריות של המעורבות הסינית בהקמתו ובהפעלתו של נמל המפרץ בחיפה על ביטחונה הלאומי של מדינת ישראל**

**גיא לוי (חיל הים)**

העבודה בוחנת את ההשלכות האפשריות של המעורבות הסינית בהקמתו ובהפעלתו של נמל המפרץ בחיפה. היקף ההשקעות הסיניות בישראל גדל מאוד בשנים האחרונות. עיקר ההשקעה היא בתשתיות ובחברות גדולות כדוגמת נמל חיפה. הטענה היא שבכל הקשור למיזם "דרך המשי" יש פער בין האסטרטגיה הסינית המוצהרת ובין מה שקורה בפועל.

העבודה בחנה את היחסים בין סין וישראל ובין סין וארצות הברית ואת התפתחותם לאורך השנים. במסגרת מלחמת הסחר בין סין וארצות הברית ניתן לראות כי מדינות מערביות ביצעו תהליכי התאמה למנגנוני הפיקוח והרגולציה. בישראל נראה כי אין מדיניות ברורה וקיים פער במנגנון הבחינה והפיקוח שייקח בחשבון את כלל השיקולים. העבודה מציגה מודלים הקיימים במדינות אחרות אשר נכון שישראל תאמץ.

מילות מפתח:

מקורות מומלצים לקריאה על יחסי ישראל-סין:

אלה, ד'. (דצמבר 2018). רגולציה על השקעות ורכישות זרות בישראל ובעולם במבט השוואתי - סין כמקרה בוחן. בתוך: יחסי ישראל סין: הזדמנויות ואתגרים, עמ' 69-43.

ארי, ב' ב'. (2018). הסכסוך בים סין הדרומי. בתוך: השפעת תרבות המזרח על אירועים, התפתחויות ותוצאות. חיפה: אוניברסיטת חיפה.

גונן, א'. (ינואר 2018). יוזמת דרך המשי הימית של סין. בתוך: הערכה אסטרטגית ימית רבתי לישראל 18/2017 , עמ' 207-218.

גינזברג, א' ב'-א'. (2018). השקעות זרות ישירות במשק הישראלי: הזדמנויות, סיכונים ומנגנוני הסדרה. גלילות: המכללה לביטחון לאומי.

**המערכה הדמוגרפית הפלסטינית בשטחי C וביטויה בשטח אש 918**

**אלון מדנס**

לעבודה זו מספר מטרות: האחת ליצור הגדרה בעלת מכנה משותף רחב למפעלי ההתיישבות אשר יש להם השפעה על שינויים דמוגרפיים ועל עיצוב גבולות. מטרה שנייה לנתח את ההתיישבות הפלסטינית החדשה בשטח אש 918 ולהוכיח כי מדובר בהתפתחות רבולוציונית כחלק ממערכה דמוגרפית, ומטרה שלישית לתת סימנים במערכה הדמוגרפית הפלסטינית תוך הדגשת מאפייניה הייחודיים.

מתוך המחקר עולות המסקנות הבאות: קיימים אמצעים דמוגרפיים המנוהלים באופן סדור כמערכה בין מדינות. הבנייה הפלסטינית החדשה בשטח אש 918 אינה התפשטות כאוטית נטולת תכנון אשר נובעת מריבוי טבעי של האוכלוסייה אלא היא חלק ממערכה שמנהלת הרשות הפלסטינית. למערכה דמוגרפית יש מאפיינים ייחודיים שנועדו להתאימה למציאות הגאופוליטית. ידם של הפלסטינים במערכה זו על העליונה למרות שלמדינת ישראל יש אינטרס למגר מערכה זו.

**מילות מפתח:**

**תרשים מתוך העבודה:** לקחת מעמ' 103 לוח 3

**ציטוט מתוך העבודה:**

|  |
| --- |
| **"המחרשה העברית,**  **לא פחות מן החרב ואף יותר ממנה,**  **מייצבת את גבולות המדינה"** |

**"אמון הציבור" במשטרת ישראל**

**התפיסה הארגונית ומימושה בין השנים 2004 - 2018**

**הדס מדמוני**

מטרות העבודה, לברר את המושג "אמון הציבור" ובמיוחד את חשיבותו למשטרת ישראל כגוף אוכף החוק במדינה דמוקרטית, ולנתח את הפערים הקיימים בתפיסה המשטרתית שנועדה לשפר את אמון הציבור במשטרה בחמש עשרה השנים האחרונות. ולבסוף לנסות ולגבש עקרונות תפיסתיים והדרכתיים לשם שיפור האמון במשטרה.

מילות מפתח: אמון הציבור,

**מקורות מומלצים לקריאה בעניין אמון הציבור במשטרה**:

כשר, אסא, (2016). חובת אמון: היבטים אתיים", בתוך: רות פלאטו-שנער ויהושע (שוקי) שגב, עורכים, חובות אמון בדין הישראלי, נתניה: נבו, צפרירים, והמכללה האקדמית נתניה, עמ' 1 - 18 .

הדר, יעל, (2009). "אמון הציבור הישראלי במוסדות השלטון בעשור האחרון" , סיכום העשור הראשון של שנת אלפיים בפוליטיקה הישראלית, גליון מס' 63 . המכון הישראלי לדמוקרטיה.

פרידמן, דניאל, (2013). "הארנק והחרב המהפכה המשפטית ושברה", תל אביב: ידיעות ספרים.

**הרלוונטיות של מערך המילואים לנוכח אתגרי השעה**

**יאיר נתנס**

העבודה מנתחת באופן ביקורתי את מערך המילואים לנוכח האתגרים איתם מתמודדת החברה הישראלית בשני העשורים האחרונים. השינויים שחלו בחברה ובאתוס הלאומי בעשור האחרון משפיעים על ההתגייסות למילואים. אתגרי השעה בחברה הישראלית הם רבים: החל משינויים של תפיסות חברתיות וכלה בשינויים ביטחוניים וכלכליים. כל אלה מצביעים על כך שקיים צורך להציע כיוונים לחשיבה מחודשת בהקשר של מערך המילואים. העבודה מסמנת את המבוכה הקיימת כיום ביחס לסוגיית המילואים ומשקפת את הדילמות מתוך תפיסה שהגדלתה תכריח את מקבלי ההחלטות להסתכל במראה ולמצוא בעתיד את המודל העדכני והמותאם למערך המילואים. מודל שייקח בחשבון את אתגרי השעה והמציאות המשתנה.

**מילות מפתח:**

**מקורות מומלצים לקריאה בנושא מערך המילואים:**

אלמוג, ע', ואלמוג, ת'. (2016). **דור ה Y כאילו אין מחר**. מושב בן שמן: מודן.

אלרן, ע', פדן, כ', טיארג'אן אור, ר', ופרידמן בן שלום, ה'. (2018). **מערך המילואים**

**לאן?** תל אביב: המכון למחקרי בטחון לאומי.

טורגן, ש'. (2013). לא גבעת חלפון - אתגרי הפיקוד ביחידות מילואים. **מערכות,** גיליון

447 , עמ' 50-44.

**תרשים**: מעמ'

**ציטוט**:

**שימור כוח אדם אקדמי מדעי-טכנולוגי צבאי על ידי צה"ל,**

**כמכפיל כוח בביטחון הלאומי של מדינת ישראל**

**קובי פאר**

בן טובים, נ'., וקוסט, נ'. (2017). **סטודנטיות למקצועות ההיי טק יעד לאומי והמלצות - מעשיות, המועצה הלאומית לכלכלה**, משרד ראש הממשלה.

חפץ, צ'. (2016). **קציני דור ה- Z פערים בין דוריים והשלכותיהם על שימור כוח אדם איכותי בצה"ל**, עבודה שנתית של המכללה לביטחון לאומי, מחזור מ"ג.

קרק, ר'., דביר, ק'., וזורמן, ר'. (2016). **תקציר ממצאי מחקר על הפוטנציאל של תלמידות להצטיין במתמטיקה ובמדעים**, מכון הנרייטה סאלד המכון הארצי למחקר במדעי - ההתנהגות.

מרכז המחקר והמידע של הכנסת. (25 ביוני, 2006). **תופעת בריחת המוחות וגיוס המוחות בעולם ובישראל.**

**נא להביא מקורות שהם ספרים!!!!!**

**שילוב בינה מלאכותית בתהליכי קבלת ההחלטות**

**ברובד האסטרטגי והאופרטיבי בזרועות הביטחון בישראל**

**דרור פרידלר**

העבודה מתמקדת בשילוב של בינה מלאכותית בתהליכי קבלת ההחלטות האסטרטגיים והמערכתיים במערכת הביטחון. שימוש בבינה מלאכותית לצורכי קבלת החלטות ברמה האופרטיבית, צפוי להביא לשידוד תהליכים, ליעילות גוברת של המערכת הביטחונית ולהקצאת משאבים יעילה. ניתוח והתעמקות בסיכונים שהטכנולוגיה מעלה יכול להביא להיערכות טובה יותר מצד המערכת הביטחונית, לצמצום ההשפעות השליליות של המהלך ולהטמעה חלקה יותר של הטכנולוגיה לתועלת המערכת.

**מילות מפתח**

**ציטוט: "מי שישלוט בספרה הזו (בינה מלאכותית) ישלוט בעולם" ולאדימיר פוטין**

**5 פריטים**

אלון, יהודה (דודי), תהליכי קבלת החלטות צבאיים**, צבא ואסטרטגיה**, כרך 5, גיליון 2 , ספטמבר 2013.

כהן-אינגר נורית, קמינקא גל, והרי התחזית: צה"ל בדרך לצבא תבוני, **בין הקטבים, דיגיטל 2.0**, גיליון 18, עמ' 117-91, דצמבר 2018 .

הרכבי, יהושפט, **מלחמה ואסטרטגיה**, הוצאת משרד הביטחון, 1999.

**שרטוט**

**משבר הדיור כהזדמנות לתיקון חברתי**

**אסף רפלד**

העבודה מצביעה על מספר דרכים אשר באמצעותן יכולה הממשלה לנצל את משבר הדיור כהזדמנות להשגת מטרות לאומיות. משבר הדיור, עליית מחירי הדיור וההכבדה בנטל הוצאות הדיור מסכנים את החוסן הכלכלי של משקי בית רבים בישראל. דיור נאות הוא לא רק ביטוי נדל"ני אלא צורך אזרחי בסיסי. מעורבות הממשלה בשוק הדיור ובשרשרת הייצור של יחידות דיור מטילה לפתחה אחריות לקיום היצע של פתרונות דיור. הממשלה קיבלה סדרת החלטות בנושא כמו למשל הקמת קבינט הדיור, שינויי חקיקה לקיצור תהליכי בנייה ועוד. אולם לא די בכך. על הממשלה להתייחס לסוגיית הדיור כאל נושא חברתי וכגורם לפערים מתרחבים בחברה הישראלית. לפיכך ההמלצות של העבודה הן לא רק להתמקד בהגדלת היצע הדיור אלא לאמץ מחדש מדיניות חברתית בעלת רגישות וקשב לאוכלוסיות מוחלשות בתחום הדיור ותקן עוולות שנעשו בתחום זה בעשורים האחרונים.

מילות מפתח:

5 פריטים

אלתרמן, ר., סילברמן, א., ואחרים (2011). **דיור בר השגה, כלים של תכנון סטטוטורי ומדיניות מקומית**, חיפה: מינהל תכנון משרד הפנים בשיתוף הטכניון-הפקולטה לארכיטקטורה ובינוי ערים.

גבע, י., ורוזן, ג. (2017). **עבודה קהילתית בתהליך של התחדשות עירונית- מודל חדש לקיום צדק בעיר?** ירושלים: מכון פלורסהיימר, האוניברסיטה העברית.

גלייזר, א., (2012). ניצחון העיר, בן שמן: מודן.

שרטוט: עמ' 4

ציטוט:

|  |
| --- |
| "לכל אדם צורך בסיסי בקיומו של דיור נאות בהישג יד לו ולמשפחתו הקרובה כחלק מתנאי מחיה הכרחיים" (ועדת טרכטנברג, ספטמבר, 2011). |

**חוק היועמ"שים ומינוי משנים למנכ"לים**

**כחריגים לשיטת המינויים בשירות המדינה**

**דגנית שי**

העבודה בוחנת את שיטת המינויים הקיימת של עובדים בכירים בשירות המדינה. במינוי בכירים בשירות המדינה קיימת שיטת המכרזים. לשיטה זו יתרונות רבים כמו שמירה על עיקרון שיוויון ההזדמנויות, השגת אמון הציבור ואפקטיביות גבוהה של שירות המדינה. אולם כמו לכל שיטה גם לשיטה זו קיימות החרגות. הממשלה ה-34 של מדינת ישראל פעלה להרחבת מספר המשרות הבכירות הפטורות מחובת מכרז בעיקר בנוגע ליועצים משפטיים ולמשנים למנכ"לים של משרדי ממשלה. החרגה זו נידונה בעבודה ממספר היבטים: כמותי, איכותי וארגוני.

מילות מפתח:

5 פריטים

דריישפיץ שוריק, **מינויים פוליטיים בישראל במבט השוואתי**, המכון הישראלי לדמוקרטיה, יוני 2011 .

נבות דורון, **שחיתות פוליטית בישראל**, המכון הישראלי לדמוקרטיה, 2012. פרנקנבורג ראובן, **רבדים עליונים במינהל הציבורי הישראלי: סוגים של מנהלים כלליים וסגנונות ניהול**, חיבור לשם קבלת תואר דוקטור לפילוסופיה,האוניברסיטה העברית, 1999.

שרטוט: עמ' 19

ציטוט: ?

**גבולות אחריות מדינת ישראל**

**בטיפולה בישראלים שנקלעו למצוקה מחוץ לגבולותיה**

**רחל שני**

במאה העשרים ואחת ניתן לומר כי "תיירות המונים" משפיעה על החברה הישראלית בכל היבטי הביטחון הלאומי. נסיעות לחו"ל הם נחלת הכלל בשכבות רבות באוכלוסייה והשהייה מחוץ לגבולות המדינה מציבה שאלות יום-יומית בעבודה הקונסולרית של משרד החוץ.

בעקבות התפתחותו של העידן הגלובלי עלה מספרם של האזרחים הישראלים השוהים מחוץ לגבולות המדינה למטרות שונות ומגוון ארצות היעד התרחב. בשנת 2017 יצאו כ-3.8 מיליון ישראלים לחו"ל למטרות תיירות, עסקים ועוד. גידול זה הביא למספר רב יותר של ישראלים הנקלעים למצב משברי ולמצבי חירום עקב אירועים ביטחוניים, מתחים פוליטיים אסונות טבע, תאונות מגפות ועוד. העבודה מבקשת לבחון לעומק את ההתמודדות של המדינה עם מצבי משבר של אזריחה השוהים מחוץ לגבולותיה, את הגישות השונות והתפיסות בעניין גבולות האחריות של המדינה במצבים אלה וגם לא פחות חשוב מכך את הציפיות שיש לאזרח השוהה מחוץ לגבולות המדינה מארצו תוך הנחה שיחסי אזרח-מדינה הם משמעותיים מאוד ומשתנים מעת לעת וזקוקים לבחינה מחודשת.

**מילות מפתח**: תיירות, אחריות, אתיקה, משרד החוץ, אזהרות מסע, תרמילאות, גלובליזציה

**מקורות מומלצים בנושא תיירות גלובלית:**

אלמוג, עוז (1998) הצבר – דיוקן, תל אביב: עם עובד

ברנר, ר. (2003). "מהי גלובליזציה". תל אביב: מרכז אדווה.

דינשטיין, י'. (1972). סמכויות המדינה כלפי פנים, תל-אביב: שוקן ואוניברסיטת ת"א.

היכל, ע'. (2000). לוקליות ישראליות נודדת במזרח: חווית "הטיול במזרח", השפעותיה על תפיסת החיים של המטיילים. עבודת גמר לקראת תואר מוסמך. ירושלים: האוניברסיטה העברית.

שמחאי, ד' (1998) לא סלול, לא תמיד מסומן, השביל הזה מתחיל כאן: תרמילאות של ישראלים במזרח הרחוק. עבודת גמר לקראת תואר מוסמך. חיפה: אוניברסיטת חיפה.

**ציטוט:**

"ההגנה הכללית הניתנת לזכויות האדם בזמנים של סכנה עולמית תושפע מניסיונה של ישראל במאבקה לשמור בו זמנית על החירות של אזרחיה ועל הבטחון הלאומי".

השופט בהנן מגדולי השופטים של בית המשפט העליון האמריקני אמר בהרצאה שנשא בישראל בשנת 1987

**קידום מודעות הבריאות של חיילי החובה בצה"ל כחיזוק לביטחון הלאומי של מדינת ישראל**

**שחר שפירא**

קידום בריאות נחשב למושג חדש באופן יחסי, אולם התפיסה היא עתיקה. זהו תחום העוסק במניעת תחלואה וכולל מרכיבים כמו מניעת עישון, הפחתת השמנה, ביצוע פעילות גופנית, תזונה נכונה ועוד. קידום בריאות מורכב, בנוסף לחיזוק של מיומנויות הפרט, גם מפעולות לשינוי התנאים החברתיים, הסביבתיים והכלכליים המשפיעים על הבריאות. העבודה דנה בקידום בריאות בצה"ל, בצבאות זרים ובארגונים אזרחיים כמו קופות החולים ומערכת החינוך.

העבודה המליצה על תוכנית אסטרטגית שתקדם את מודעות הבריאות בצה"ל. התוכנית נוגעת בשלושה מרכיבים: הגורם הרפואי, שינוי התנהגותי ומודעות חברתית. התחום בו ניתן לפעול בצורה המשמעותית ביותר הוא ההתנהגותי, ובו נדרשת פעילות פרואקטיבית בשיטות שונות בהתאם לרכיב שאותו רוצים לשנות. המודל המוצע הוא אינטגרטיבי, בו בכל אחד מהתחומים נדרשת הובלת מפקדים, הנגשה של הכלים להתמודדות, ביצוע שיתופי פעולה בין גופים שונים והערכה מתמדת של אפקטיביות התוכנית.

**מילות מפתח:** קידום בריאות, מניעת עישון, השמנה, פעילות גופנית, תזונה נכונה

**מקורות מומלצים לקריאה על קידום בריאות:**

לב-רן, ש'., וניצן, א'. (2011). הגישה המוטיבציונית בקידום בריאות. הרפואה, כרך

150 , חוברת 9 , עמ' 735-73.


לוין, ד'. (2007). קידום בריאות בעולם הגלובלי – יין ישן בבקבוק חדש או להיפך? קידום בריאות בישראל, כרך א', חוברת 1, עמ' 6-4.

כץ ח'., וצפדיה, א'. (2010). מדינה מפקירה מדינה משגיחה – מדיניות חברתית

בישראל 2008-1985 , תל אביב: הוצאת רסלינג.

**תרשים מתוך העבודה**

מספר המלש"בים שסומנו כבעלי סעיף ליקוי על השמנה בשנים 2016- 2017



מספר המועמדים לשירות ביטחון (מלש"בים) שהותאם להם סעיף ליקוי המתאים להשמנה במהלך השנים 2016 - 2017 הוא כ- 5200. משמעות נתון זה היא ש 3.5 מהמתגייסים לצה"ל בכל שנה הם בעלי סעיף ליקוי המציין עודף משקל, ונתון זה צפוי לגדול עוד יותר בשנים הבאות לאור המגמה של ההשמנה בקרב תלמידי התיכון.

**"היעדר תפיסה סדורה בפיתוח הקצונה הבכירה והשפעות פער זה על בניין הכוח"**

**מיכאל שפשק**

העבודה עוסקת במיפוי תפיסות ההכשרה הקיימות במשטרת ישראל בנוגע לפיתוח בכירים. נראה כי בכל מה שנוגע להכשרת בכירים קיים פער ומשטרת ישראל מתקשה למקד מאמצי הכשרה רלוונטיים לבכירים. העבודה מצביעה על האחריות העומדת בפני דרג הפיקוד הבכיר של משטרת ישראל לאימוץ גישה מערכתית ולניהול מערכות למידה וחשיבה המיישמות את המדיניות האסטרטגית של הארגון.

לבכירות בארגון נודעים שני רכיבים: הרכיב המקצועי והרכיב הגנרי המכונה "בכירות". מהבכיר מצופה לייצג את הארגון פנימה והחוצה גם בתחומים שאינם במוקד מומחיותו. הוא צריך להיות בעל הבנה מעמיקה על הסביבה הארגונית, העסקית, הציבורית, הפוליטית והחינוכית בה הוא פועל. מצופה ממנו לסייע בעיצוב תפיסה אסטרטגית של הארגון וכן לגשר בין תחומי אחריותו ובין היותו "בכיר בארגון.

ההמלצות של העבודה בעניין בניית הכשרת בכירים ניתן למנות: פיתוח המרכיב הרב תחומי בהכשרה, לימוד מונחה, תרגילי חשיבה, שילוב מתודולוגיות, תגבור המשוב וכן יצירת מחויבות של הלומד ללמידה. כל אלה לצד יצירת אקלים למידה מתאים, יצירת מעורבות של הלומד, פיתוח מסלולים אישיים ועוד.

מילות מפתח:

5 פריטים

תרשים:

ציטוט:

|  |
| --- |
| "תורה זה סדר. לא ספר" |